open-index/open-wikipedia-markdown huggingface dataset:
గుండిచ దేవాలయం

గుండిచా ఆలయం భారతదేశంలోని ఒడిషా రాష్ట్రంలోని పూరీ ఆలయ పట్టణంలో ఉన్న ఒక హిందూ దేవాలయం. పూరీలో జరుపుకునే వార్షిక రథయాత్ర గమ్యస్థానంగా ఇది ముఖ్యమైనది. ఇది సంవత్సరంలో ఎక్కువ భాగం ఖాళీగా ఉన్నప్పటికీ, ఆలయంలో జగన్నాథుడు, అతని సోదరుడు బలభద్రుడు, సోదరి సుభద్ర యొక్క దేవతా మూర్తులు ఏడు రోజులు (రథయాత్ర ప్రారంభం, ముగింపు రోజుతో సహా మొత్తం 9 రోజులు) ప్రతి సంవత్సరం వార్షిక సమయంలో ఆక్రమించబడతాయి. రథయాత్ర ఉత్సవం. ప్రతి ఏటా జరిగే పూరీ జగన్నాధుని రథయాత్ర ఇక్కడి వరకు సాగుతుంది.

## చరిత్ర
ఈ దేవాలయం జగన్నాధుని ఉద్యానవనం (విడిది గృహం) గా చెప్పబడుతుంది. దీనికి తగ్గట్లే చుట్టూ పచ్చని ఉద్యానవనం ఉండి మధ్యలో గుడి నిర్మించబడింది. పూరీ జగన్నాధుని ప్రధాన ఆలయం నుండి ఇది దాదాపు మూడు కిలోమీటర్ల దూరంలో ఉంది. ఈ రెండొ ఆలయాలు **బడా దండా ** గా పిలువబడే రథయాత్రా మార్గానికి చెరో చివర ఉన్నాయి.

జగన్నాథుని గార్డెన్ హౌస్‌గా పిలువబడే గుండిచా దేవాలయం ఒక అందమైన తోట మధ్యలో ఉంది, దాని చుట్టూ అన్ని వైపులా ప్రహరీ గోడలు ఉన్నాయి. ఇది జగన్నాథుని ప్రధాన ఆలయమైన శ్రీమందిర నుండి దాదాపు 3 కిలోమీటర్లు (1.9 మైళ్ళు) దూరంలో ఉంది. రెండు దేవాలయాలు బడా దండ (గ్రాండ్ అవెన్యూ) యొక్క రెండు చివరలలో ఉన్నాయి, ఇది రథయాత్రకు మార్గం.

## మూలాలు

వర్గం:దేవాలయాలు
వర్గం:ఒడిశా పుణ్యక్షేత్రాలు
వర్గం:హిందూ దేవాలయాలు
వర్గం:హిందూమతం
గంటి ప్రసాదం

**గంటి ప్రసాదం**  కార్మికోద్యమ నాయకుడు.  

## జీవిత విశేషాలు
గంటి ప్రసాదం  1947, ఏప్రిల్ 28న విజయనగరం జిల్లా, బొబ్బిలిలో జన్మించాడు. 2011 సంవత్సరంలో మావోయిస్టులు ఒడిషా రాష్ట్రం లోని మల్కాన్‌గిరి జిల్లా కలెక్టరును బంధించినపుడు ప్రభుత్వం విడుదల చేసిన ఖైదీలలో గంటి ప్రసాదం ఒకరు. అతనికి భార్య కామేశ్వరమ్మ, కుమారుడు సుధీర్ ఉన్నారు.

## మరణం
జూలై 4, 2013 న, నెల్లూరులో 65 సంవత్సరాల వయస్సులో ఇతను హత్యకు గురయ్యాడు. దుండగులు అతి పాశవికంగా ఇతడిని కాల్చి ఆపైన కత్తితో మెడపై నరకడంతో తీవ్రంగా గాయపడి చికిత్స పొందుతూ ప్రాణాలు విడిచాడు.

అమరవీరుల స్మారక దినం సందర్భంగా నెల్లూరు నగరంలోని టౌన్‌హాల్లో జూలై 4, 2013 న గురువారం అమరవీరుల సంస్మరణ సభను బంధుమిత్రుల కమిటీ సభ్యులు ఏర్పాటు చేశారు. ఈ సభకు గంటి ప్రసాదంతో పాటుగా  ఆ కమిటీ అధ్యక్షురాలు బి.అంజనమ్మ, కమిటీ సభ్యులు నరసన్న తదితరులు హాజరయ్యారు. సభ అనంతరం  ఆరవింద్ నగర్ లోని ఆసుప్రతిలో చికిత్స పొందుతున్న  దివంగత మావోయిస్ట్ నేత సోదరిని పరామర్శించారు. అనంతరం ఆయన తిరిగి వెళ్తున్న సమయంలో కొందరు గుర్తు తెలియని వ్యక్తులు ఆయనపై దాడి చేసి తీవ్రంగా గాయపరిచారు. దాంతో ఆయన్ని నెల్లూరులోని నారాయణ సూపర్ స్పెషాలటీ ఆసుపత్రికి తరలించారు. అయితే ఆయన అక్కడ చికిత్స పొందుతూ 2013 జూలై 5 అర్థరాత్రి 1:30 నిమిషాలకు మృతి చెందాడు. తదనంతరం ఆయన పార్థివ దేహానికి ఆయన జన్మస్థలమైన బొబ్బిలిలో జూలై 6న  విప్లవ ప్రజా సంఘాల ఆధ్వర్యంలో అంత్యక్రియలు నిర్వహించారు. అప్పటి నుండి ప్రతీ సంవత్సరం గంటి ప్రసాదం స్మారక మందిరంలో జూలై 6న సంస్మరణ సభ జరుగుతూ ఉంది.

## బయటి లంకెలు
*గంటి ప్రసాదంపై వార్త
## మూలాలు
 

వర్గం:1947 జననాలు
వర్గం:2013 మరణాలు
వర్గం:నక్సల్బరీ ఉద్యమం
వర్గం:మావోయిస్టులు
వర్గం:విజయనగరం జిల్లా నక్సలైట్లు
వర్గం:హత్య చేయబడ్డ ఆంధ్రప్రదేశ్ వ్యక్తులు
వర్గం:విజయనగరం జిల్లా ఉద్యమకారులు
అద్దంకి అనంతరామయ్య

## అద్దంకి అనంతరామయ్య, నవ యువ నవలా [[రచయిత]]
అద్దంకి అనంతరామయ్య, రామ్@శృతి.కామ్ అనే నవలను రాసి కినిగె  ద్వారా విడుదల చేశాడు.ఈ బుక్ తో ముందడుగు వేసిన కుర్ర రచయిత. హైదరాబాదులో ఎంటెక్ పూర్తి చేయగానే మహీంద్ర సత్యంలోసాఫ్ట్ వేర్ ఉద్యోగమొచ్చింది. 2010 లో సొంతంగా ఓ బ్లాగు  సృష్టించి మనస్సులోని భావాలను అందులో కూర్చేవాడు.చదివిన మిత్రులు నవల రాయమని ప్రోత్సహించటంతో, రామ్@శృతి.కామ్ అనే నవలను రాశాడు. బ్లాగులో కబుర్లు రాసే కుర్రాడు ఇప్పుడు కొత్త రచయితగా మారాడు. వేగంగా అమ్ముడవుతున్న తెలుగు ఈ పుస్తకాలల్లో మొదటి మూడింటిలో స్థానం సంపాదించింది ఈ నవల. దానితో, రాసిన తొలి నవలతోనే విజయాన్ని అందిపుచ్చుకున్నాడు

## మూలాలు

* రామ్@శృతి.కామ్ బ్లాగు చిరునామా
* ఈనాడు దినపత్రిక, 'ఈ-తరం' సంచిక

వర్గం:తెలుగు రచయితలు
నువ్వా నేనా

* నువ్వా నేనా (1962 సినిమా) - 1962 తెలుగు సినిమా.
*నువ్వా నేనా (2012 సినిమా) - 2012 తెలుగు సినిమా.
అచ్యుత పీషరటి

**అచ్యుత పీషరటి**  (c. 1550 త్రిక్కదియూర్, తిరూర్, కేరళ, భారతదేశం &ndash; 7 July 1621 కేరళ లో) సంస్కృత వ్యాకరణ పండితుడు, జ్యోతిష శాస్త్రవేత్త, ఖగోళ శాస్త్రవేత్త , భారతీయ గణిత శాస్త్రవేత్త. ఈయన జ్యేష్టదేవుడు వద్ద అధ్యయనం చేశాడు. ఈయన కేరళ లోని మాధవుడు స్థాపించిన కేరళ లోని ఖగోళ , గణిత పాఠశాల సభ్యులు.

ఆయన తన శిష్యుడు అయిన మేల్‌పతూర్ నారాయణ భత్రి యొక్క భక్తిరస పద్యం "నారాయణీయం"ను కూర్పు చేయడంలో ప్రముఖ పాత్ర వహించాడు.
## గణిత సేవలు
ఆయన ఎక్లిప్టిక్ ను తగ్గించు విధానాన్ని కనుగొన్నాడు. ఈయన "స్పుత నిర్ణయ", "రాశి గోళ స్తూప నీతి" ("రాశి" అనగా రాశి చక్రము, "గోళ" అనగా గోళము, , "నీతి" అనగా "నియమం"), "కరణోత్తమ" (1593) , "ఉపారాగక్రియక్రమ" అనే నాలుగు అధ్యాయాల గ్రంథమును సూర్య, చంద్ర గ్రహణాలపై రాశారు.

# 'ప్రవేశక*
#: సంస్కృత వ్యకరణం యొక్క పరిచయం.
# *కరణోత్తమ*
#: ఖగోళ శాస్త్రానికి చెందిన గ్రంథము. దీనిలో గ్రహాల అక్షాంశాల గణన,గ్రహణాలు గూర్చి.
# *ఉపరాగక్రియాక్రమ* (1593)
#: సూర్య, చంద్ర గ్రహణాల సిద్ధాంతాలు
# *స్ఫూతనిర్ణయ*
#: ఖగోళ శాస్త్ర గ్రంథము.
# *ఛాయాష్టక*
#: ఖగోళ శాస్త్ర గ్రంథము.
# *ఉపరాగవింశతి*
#: గ్రహణాలు యొక్క గణనపై మాన్యువల్.
# *రాశిగోళస్పూతనుటి*
#:రవి మార్గం దాని సొంత కక్ష్యలో చంద్రుని నిజమైన లాంగిట్యూడ్ తగ్గించడం సంబంధించిన పని.
# *వెన్వరోహ వ్యాఖ్య*
#: [[మాధవుడు]] యొక్క "వెన్వరోహ" అనే గ్రంథానికి మలయాళం వ్యాఖ్య.
# హరసరోఛ్ఛయ 
#: జాతక పద్ధతి యొక్క అనువర్తనం.

==నారాయణీయం==
పీషరటి రచ్చగొట్టి సంచరించే "నారాయణుని" నుండి ప్రార్థన , మతపరమైన విధానాల బ్రాహ్మణ యొక్క విధులు చేపట్టారు. ఈయన "నారాయణుని" తన శిష్యునిగా స్వీకరించాడు. తర్వాత పీషరటి పక్షవాతంలో కోలుకోలేనపుడు, తన ప్రియమైన గురువుతో నొప్పి భరించలేక పోతున్న పరిస్థితులలో ఆయన గురుదక్షిణ క్రింద ఆయన యొక్క వ్యాధిని స్వయంగా తీసుకొన్నారు. దీని ఫలితంగా పీషరటి కోలుకున్నాడని చెప్పబడింది. కానీ ఏ వైద్యం నారాయణుని రోగాన్ని నయం చేయలేకపోయింది. చివరి ప్రయత్నంగా నారాయణుడు గురువాయూర్ వెళ్ళి అచట "తుంచత్తు రామానుజన్ ఎజ్‌తాచన్" అనే గొప్ప "గురువాయూరప్పన్"యొక్క భక్తుని తన రోగాన్ని తగ్గించే విధానాన్ని తెలియజేయమని ప్రార్థించాడు. "తుంచత్తు రామానుజన్ ఎజ్‌తాచన్" ఆయనకు మహావిష్ణువు అవతారాలను మత్స అవతారంతో ప్రారంహించి పద్య రచన చేయమని సలహానిచ్చాడు. నారాయణుడు అందమైన శ్లోకాలను విష్ణు అవతారాలపై వ్రాసి "గురువారప్పన్" యొక్క కృపకు పాత్రుడయ్యాడు. దీని ఫలితంగా ఆయన ఆరోగ్యవంతుడయ్యాడు.

నారాయణుడు వ్రాసిన శ్లోకములను [[నారాయణీయం]] అని పేరు. ఆయన తన నారాయణీయం గ్రంధాన్ని తన గురువు అయిన గురువాయురప్పన్ కు అంకితం యిచ్చి ఆ యిచ్చిన దినాన్ని "నారాయణీయం దినం" గా వేడుక జరుపుకుంటున్నారు.

==యివి కూడా చూడండి==
*[[:en:Melpathur Narayana Bhattathiri|నారాయణ భట్టాత్రి]]
*[[నారాయణీయం]]
*[[భారతీయ గణిత శాస్త్రవేత్తలు]]

== సూచికలు ==
* [[David Pingree]]. "[http://www.encyclopedia.com/doc/1G2-2830900038.html Acyuta Piṣāraṭi]". *Dictionary of Scientific Biography*.
* S. Venkitasubramonia Iyer. "Acyuta Piṣāroṭi; His Date and Works" in *JOR Madras*', 22 (1952–1953), 40–46.
* K. Kunjunni Raja. *The Contribution of Kerala ot Sanskrit Literature* (Madras, 1958), pp.&nbsp;122–125.
* ---- "Astronomy and Mathematics in Kerala" in *Brahmavidyā'', 27 (1963), 158–162.

వర్గం:1550 జననాలు
వర్గం:1621 మరణాలు
వర్గం:భారతీయ ఖగోళ శాస్త్రవేత్తలు
శ్రీఆంజనేయం

**శ్రీఆంజనేయం ** 2004 జూలై 24 విడుదలైన సోషియో ఫాంటసీ తెలుగు చిత్రం. కృష్ణ వంశీ దర్శకత్వంలో నితిన్, ఛార్మి కౌర్ అర్జున్ సర్జా, రమ్యకృష్ణ నటించిన ఈ చిత్రానికి సంగీతం మణిశర్మ అందించగా కృష్ణ వంశీ ఈ చిత్రాన్ని నిర్మించారు.
## కథ
రామాపురం అనే గ్రామంలో ఒక సివిల్ ఇంజనీరు (ప్రకాష్ రాజ్) సీతమ్మ తల్లి డ్యాం అనే ఆనకట్టను కట్టడానికి ప్రభుత్వం నియమిస్తుంది. ప్రాంతీయంగా ప్రాబల్యం ఉన్న ఓ రాజకీయ నాయకుడు బ్రహ్మం (పిల్ల ప్రసాద్) దాన్ని అడ్డుకుంటాడు. ఆ ఇంజనీరు బెదిరింపులకు లొంగకపోవడంతో బ్రహ్మం అతన్ని, అతని భార్యను చంపిస్తాడు. వారిద్దరి కొడుకు అంజి (నితిన్) అనాథ అవుతాడు. అతన్ని ఆ ఊరి రామాలయ పూజారి (చంద్రమోహన్) తో పాటు మిగతా గ్రామస్తులు అతన్ని పెంచి పెద్ద జేస్తారు. అంజి చిన్నప్పటి నుంచి ఆంజనేయుడికి వీరభక్తుడు.

బ్రహ్మానికి ఆ ఊర్లో 100 ఏళ్ళ పురాతనమైన గుడి అడుగున గ్రానైటు శిలలు ఉన్నాయని తెలిసి ఆ గుడిని కూల్చేసి వేరే దగ్గర కొత్త దేవాలయం నిర్మించాలని చూస్తుంటాడు. అంజి దాన్ని అడ్డుకోవాలని ప్రయత్నిస్తాడు కానీ బ్రహ్మం దగ్గరున్న గూండాలను చూసి భయపడుతుంటాడు. ఒక రోజు ఆంజనేయ స్వామి (అర్జున్) మారు వేషంలో అంజి కర్తవ్యాన్ని గురించి చెప్పడానికి వస్తాడు. అతన్ని అప్పటి దాకా ఆగిపోయిన సీతమ్మ తల్లి డ్యాం ను మళ్ళీ ప్రారంభించేలా అతన్ని ప్రోత్సహిస్తాడు. ఈ ప్రయత్నంలో బ్రహ్మం మనుషులు అతన్ని అనేకరకాలుగా అడ్డుకుంటూ ఉంటారు. వారందరినీ ఎదుర్కొని అంజి తన కర్తవ్యాన్ని ఎలా నెరవేర్చాడన్నది మిగతా కథ.

## నటవర్గం

* ఆంజనేయుడిగా అర్జున్ సర్జా
* అంజిగా నితిన్
* చార్మి
* గుడి పూజారిగా చంద్రమోహన్
* జోగి నాయుడు
* ఎల్బీ శ్రీరాం
* అల్లరి సుభాషిణి
* బలిరెడ్డి పృథ్వీరాజ్
* సేతు శ్రీరామ్

## సంగీతం

మణిశర్మ స్వరపరచిన ఈ సినిమా పాటలు మారుతి మ్యూజిక్ కంపెనీ ద్వారా విడుదలయ్యాయి.

## మూలాలు

## బయటి లంకెలు
* యూట్యూబులో శ్రీ ఆంజనేయం సినిమా

వర్గం:2004 తెలుగు సినిమాలు
వర్గం:తెలుగు భక్తి సినిమాలు
వర్గం:కృష్ణవంశీ దర్శకత్వం వహించిన సినిమాలు
వర్గం:నితిన్ నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:అర్జున్ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:రమ్యకృష్ణ నటించిన సినిమాలు
నువ్వా నేనా (2012 సినిమా)

**[[నువ్వా నేనా]] ** 2012 లో విడుదలైన హాస్య ప్రధాన తెలుగు చిత్రము.
## కథ
## నటవర్గం
## పాటల జాబితా
బ్లాక్ బెర్రీ , రచన: భీమ్స్ సిసిరోలియో , గానం.కైలాశ్ ఖేర్

అయోమయం , రచన: కృష్ణచైతన్య , గానం.రంజిత్ , సుచిత్ర

తా తా తామర , రచన: అనంత శ్రీరామ్, గానం. నేహా భాసిన్, శ్రీరామచంద్ర

ఓయ్ పిల్లా , రచన: శ్రీమణి, గానం.కారుణ్య

పోలవరం , రచన: కృష్ణచైతన్య, గానం.నవీన్, కల్పన

నీలి నీలి, రచన: కృష్ణచైతన్య, గానం.హరిచరన్.

## సాంకేతిక వర్గం
*సంగీతం - భీమ్స్ సెసిరోలియో
## బయటి లంకెలు
*
## మూలాలు


వర్గం:2012 తెలుగు సినిమాలు
వర్గం:అల్లరి నరేష్ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:ఆలీ నటించిన సినిమాలు
యతి వృషభుడు

alt=Ahimsa Jainism Gradient.jpg|thumb|జైనిజం
యతివృషభుడు లేదా జడివసహ జైన మతస్థుడైన ప్రాచీన భారతీయ గణితశాస్త్రవేత్త. ఇతను క్రీ. శ 6వ శతాబ్దానికి చెందిన వాడని భావిస్తున్నారు. ఆర్యభట్ట, బ్రహ్మగుప్తుల మధ్య కాలానికి చెందిన ఈయన తిలోయపన్నత్తి అనే గణిత, ఖగోళ శాస్త్ర గ్రంథాన్ని రాశాడు. ప్రాకృత భాషలోని ఈ గ్రంథం, విశ్వశాస్త్రం లేదా కాస్మాలజీ, ని గుఱించి జైన మత, వేదాంత దృక్కోణంలో వివరిస్తుంది. ఇందులో దూరాలని, కాలాన్ని కొలిచే వివధ కొలతలు వివరించబడ్డాయి. అనంతం, గుఱించి అనేక ప్రతిపాదనలు కూడా తిలోయపన్నత్తిలో ఉన్నాయి.

## మూలాలు
*

## Further reading
*L C Jain and A Jain, Philosopher mathematicians : Yativrsabhacarya, Virasenacarya and Nemicandracarya (Meerut, 1985). 
*L C Jain, Basic mathematics : Exact Sciences from Jaina Sources 1 (New Delhi, 1982).

## బయటి లింకులు
*  (PDF version)

వర్గం:భారతీయ గణిత శాస్త్రవేత్తలు
ఎస్‌ఎల్‌వి

**ఉపగ్రహ వాహక నౌక (ఎస్‌ఎల్‌వి-3)**, కృత్రిమ ఉపగ్రహాలను ప్రయోగించే వాహక నౌక. స్వదేశీ వాహక నౌకా పరిజ్ఞానాన్ని అభివృధ్ధి చేసేందుకు, భారతీయ అంతరిక్ష పరిశోధనా సంస్థ, 1970లలో చేపట్టిన ప్రాజెక్టులో భాగంగా ఈ రాకెట్టును తయారు చేసారు. ఈ ప్రాజెక్టు అధిపతిగా ఎ.పి.జె అబ్దుల్ కలాం ఉండేవాడు. SLV నిర్దేశిత లక్ష్యం 400 కి.మీ ఎత్తు. దాని పేలోడు సామర్థ్యం 40 కేజీలు. 

ఇది ఘన ఇంధనంతో నడిచే మోటరు గల, నాలుగు దశల రాకెట్టు. SLV/SLV-3  యొక్క మొదటి ప్రయోగం 1979 ఆగస్టు 10 న శ్రీహరికోట నుండి జరిగింది. ఘన ఇంధనంతో పనిచేసే నాలుగు దశల ఈ రాకెట్టు బరువు 17 టన్నులు, ఎత్తు 22 మీటర్లు, పేలోడ్ బరువు 40కిలోలు SLV యొక్క చివరి ప్రయోగం, 1983 ఏప్రిల్ 17 న జరిగింది. తర్వాతి తరానికి చెందిన ASLV నిర్మాణానికి SLV-3 ప్రధాన భూమికని ఏర్పరచింది. 

## ప్రక్షేపణల చిట్టా
నాలుగు SLV ప్రయోగాలూ, షార్ లోని ఒకే ప్రయోగ వేదిక (Launch pad) నుండి జరిగాయి. చివరి SLV ప్రయోగం తరువాత ఆ ప్రయోగ వేదికను వదిలి వేసారు. 

## మూలాలు

* https://web.archive.org/web/20071009040815/http://www.bharat-rakshak.com/SPACE/space-launchers-slv.html

వర్గం:అంతరిక్ష కార్యక్రమాలు
వర్గం:ఉపగ్రహ ప్రయోగ వాహనాలు
వర్గం:ఇస్రో ప్రయోగించిన అంతరిక్ష నౌకలు
పృథ్వీరాజ్

# పృథ్వీరాజ్ (సినిమా)
# పృథ్వీరాజ్ కపూర్
# పృథ్వీరాజ్ చౌహాన్
# పృథ్వీరాజ్ సుకుమారన్‌‌
# పృథ్వీ రాజ్:  దక్షిణ భారత సినీ నటుడు
# బలిరెడ్డి పృధ్వీరాజ్: తెలుసు సినిమా హాస్య నటుడు
సంవర్ధిత ఉపగ్రహ వాహక నౌక

**సంవర్ధిత ఉపగ్రహ వాహక నౌక** (ఆగ్మెంటెడ్ శాటిలైట్ లాంచ్ వెహికిల్) అనేది భూ నిమ్న కక్ష్యలోకి 150 కేజీల ఉపగ్రహాలను ప్రక్షేపించేందుకై భారతీయ అంతరిక్ష పరిశోధనా సంస్థ అభివృధ్ధి చేసిన ఐదు అంచెల, ఘన - ఇంధన రాకెట్టు. భూ స్థిర కక్ష్యలోకి ఉపగ్రహాలను ప్రక్షేపించే పరిజ్ఞానం కోసం భారతదేశం, 1980 లలో ఈ ప్రాజెక్టును చేపట్టింది. దీని రూపకల్పన ఎస్‌ఎల్‌వి మీద ఆధారపడి జరిగింది. PSLV, ASLV ప్రాజెక్టులను ఒకేసారి జరపడానికి భారతదేశం వద్ద తగినన్ని నిధులు లేక ఈ ప్రాజెక్టుని పూర్తిగా విరమించుకున్నారు. 
 
## వాహనం
పైకి కదులుతున్నప్పుడు ASLV, 92780 kgf ల తోపుడు శక్తిని ఇవ్వగలదు. 41,000 కేజీల బరువున్న ఈ రాకెట్టు పొడవు 23.5 మీ, ప్రధాన అంతర్భాగ వ్యాసం 1 మీ

## ప్రయోగాల చిట్టా
అన్ని ASLV ప్రయోగాలూ షార్ నుండే జరిగాయి. ASLV కోసం వాడిన ప్రయోగ వేదిక, SLV కోసం వాడబడి, అటుపైన వదిలివేసిన ప్రయోగ వేదిక వద్దనే ఏర్పరచ బడింది.

## మూలాలు

వర్గం:ఇస్రో ప్రయోగించిన అంతరిక్ష నౌకలు
అద్దిస్ అబాబా

**అద్దిస్ అబాబా ** ఇథియోపియా దేశ రాజధాని. దీన్ని ఫిన్‌ఫిన్నె అని కూడా పిలుస్తారు. 2007 జనగణన లెక్కల ప్రకారం, నగర జనాభా 27,39,551.

ఈ నగరం ఒరోమొయా రాష్ట్రానికి కూడా రాజధాని. ఆఫ్రికా యూనియన్ కేంద్ర కార్యాలయం ఇక్కడే ఉంది. దానికి ముందర ఉన్న ఆర్గనైజేషన్ ఆఫ్ ఆప్రికన్ యూనిటీ కేంద్ర కార్యాలయం కూడా ఇక్కడే ఉండేది. ఐరాస వారి ఆఫ్రికా ఆర్థిక కమిషను ప్రధాన కార్యాలయం కూడా ఇక్కడే ఉంది. అనేక ఇతర అంతర్జాతీయ, ఖండాతర్గత కార్యాలయాలు కూడా అద్దిస్ అబాబాలో ఉన్నాయి. దీని వల్ల అద్దిస్ అబాబాను ఆఫ్రికా రాజకీయ రాజధానిగా భావిస్తారు. తూర్పు ఆఫ్రికా చీలిక నుండి పశ్చిమాన కొద్ది కిలోమీటర్ల దూరం లోనే నగరం ఉంది. ఈ చీలిక ఇథియోపియాను రెండుగా చీలుస్తోంది.

దేశంలోని వివిధ ప్రాంతాలకు చెందిన ప్రజలు అద్దిస్ అబాబాలో నివాసముంటున్నారు. అద్దిస్ అబాబా విశ్వవిద్యాలయం ఇక్కడ ఉంది.

## ఆర్థికం
అద్దిస్ అబాబాలో వైవిధ్యమైన ఆర్థిక కార్యకలాపాలు సాగుతున్నాయి. ప్రభుత్వ అంచనాల ప్రకారం 1,19,197 మంది వ్యాపారంలో నిమగ్నమై ఉన్నారు. 113,977 మంది తయారీ, పరిశ్రమల రంగంలో, 80,391 మంది గృహ కార్యాలలో, 71,186 మంది పౌర పాలనలో, 50,538 iమంది రవాణా కమ్యూనికేషన్ల రంగంలో, 42,514 విద్యా, వైద్య రంగాల్లో, 32,685 iమంది హోటళ్ళ రంగంలోను, 16,602 మంది వ్యవసాయం లోనూ నిమగ్నమై ఉన్నారు. కొందరు పశువుల పెంపకం, తోటల పెంపకం లోనూ కూడా ఉన్నారు. 677 హెక్టార్లలో సాగుబడి ఉంది. ఏటా 12,998 టన్నుల దిగుబడి ఉంది. It is a relatively clean and safe city, with the most common crimes being pickpocketing, scams and minor burglary. ఇటీవలి కాలంలో నగరంలో నిర్మాణ కార్యక్రమాలు ఉధృతంగా జరుగుతున్నాయి. వివిధ విలాస సౌకర్యాలు కూడా నగరంలో విరివిగా అందుబాటులో ఉన్నాయి. అద్దిస్ అబాబాను ఆఫ్రికా స్పా రాజధానిగా భావిస్తారు. 

ఇథియోపియన్ ఎయిర్ లైన్స్ ప్రధాన కార్యాలయం అద్దిస్ అబాబాలోనే ఉంది.

## జనాభా వివరాలు

2007 జనగణన లెక్కల ప్రకారం, నగర జనాభా 27,39,551. దేశ రాజధాని కావడం చేత ఇక్కడ వివిధ జాతుల తెగల ప్రజలు నివసిస్తూంటారు. వీరిలో అధికులు అంహారా (47.0%), ఒరోమో (19.5%), గురగే (16.3%), టిగ్రయాన్ (6.18%), సియైట్ (2.94%), గామో (1.68%) జాతులకు చెందిన ప్రజలు. ఇక్కడ ఎక్కువగా మాట్లాడే భాషలు అమ్హారీ (71.0%), అఫాన్ అరోమో (10.7%), గురగే (8.37%), టిగ్రిన్యా (3.60%), సియైట్ (1.82%) గామో (1.03%). ఇథియోపియన్ ఆర్థడాక్స్ మతావలంబికులు 74.7% ఉండగా 16.2% మంది ముస్లిములు, 7.77% ప్రొటెస్టంట్లు, 0.48% కాథలిక్కులూ ఉన్నారు.

## సూచికలు

వర్గం:ఆఫ్రికా
వర్గం:ఇథియోపియా
నితిన్

**నితిన్** (జ: 1983 మార్చి 30) తెలుగు సినిమా నటుడు. ఇతని తండ్రి సుధాకర్ రెడ్డి నైజాం ప్రాంతంలో సినీ పంపిణీదారు. అప్పటి తెలంగాణ రాష్ట్రంలోని నిజామాబాద్కి చెందిన నితిన్ తెలంగాణ ప్రాంతం నుంచి చలనచిత్రసీమలోకి అడుగుపెట్టిన అతికొద్ది నటుల్లో ఒకరిగా తరచూ వ్యవహరించబడుతుంటాడు. తేజ దర్శకత్వంలో విడుదలైన జయం సినిమాతో తెరంగేట్రం చేసి దిల్, సై, ఇష్క్, గుండెజారి గల్లంతయ్యిందే వంటి విజయవంతమైన చిత్రాల్లో నటించాడు.

## సినిమా కెరీర్
నితిన్ తండ్రి సుధాకర్ రెడ్డి సినీ పంపిణీదారుడు కావడంతో ఇంట్లో ఎప్పుడూ సినిమా వాతావరణం మధ్యనే పెరిగాడు. నచ్చిన సినిమాను కనీసం రెండు సార్లైనా చూసేవాడు. చిన్నప్పుడు చిరంజీవి, పవన్ కళ్యాణ్ లను అతని అభిమాన నటులు. ఎ. కరుణాకరన్ దర్శకత్వంలో పవన్ కల్యాణ్ కథానాయకుడుగా వచ్చిన తొలిప్రేమ సినిమా చూసి తనకు కూడా నటించాలనే కోరిక కలిగింది. కరుణాకరన్ కూడా తన తండ్రికి మంచి స్నేహితుడు కావడంతో తరచూ వాళ్ళ ఇంటికి వస్తూ పోతూ ఉండేవాడు.

ఒక రోజు తన స్నేహితులతో కలిసి నువ్వు నేను సినిమా చూడటానికి వెళ్ళాడు. అక్కడ ఆ సినిమా దర్శకుడు తేజ అతన్ని చూసి జయం సినిమాలో హీరోగా అవకాశమిచ్చాడు. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు. 2002లో విడుదలైన జయం సినిమా మంచి విజయం సాధించింది. తర్వాత వి. వి. వినాయక్ దర్శకత్వంలో వచ్చిన దిల్, ఎస్. ఎస్. రాజమౌళి దర్శకత్వంలో వచ్చిన సై సినిమాతో మంచి పేరు సంపాదించుకున్నాడు. 2005 నుంచి 2011 దాకా వైఫల్యాలు ఎదుర్కొన్నాడు. 2012 లో వచ్చిన ఇష్క్ సినిమాతో మళ్ళీ విజయాల బాటపట్టాడు.
## వివాహం
నితిన్ తన స్నేహితురాలు షాలిని కందుకూరిని హైదరాబాద్‌లోని ఫలక్‌నుమా ప్యాలెస్‌లో జులై 26న వివాహం చేసుకున్నాడు. నాగర్‌కర్నూల్‌కు చెందిన డాక్టర్ దంపతులు సంపత్ కుమార్, నూర్జహాన్‌ల కూతురు షాలిని.

## నటించిన చిత్రాలు

### నిర్మాతగా

## డిస్కోగ్రఫీ

## అవార్డులు & నామినేషన్లు

## మూలాలు

వర్గం:తెలుగు సినిమా నటులు
వర్గం:1983 జననాలు
వర్గం:జీవిస్తున్న ప్రజలు
వర్గం:నిజామాబాదు జిల్లా సినిమా నటులు
వర్గం:సినీ వారసత్వం గల తెలుగు సినిమా వ్యక్తులు
భూ ఉన్నత కక్ష్య

**భూ ఉన్నత కక్ష్య** అనేది భూ స్థిర కక్ష్య (35,786 కి.మీ)కన్నా ఎత్తులో ఉండే భూకేంద్ర కక్ష్య 

## భూ ఉన్నత కక్ష్యలోని ఉపగ్రహానికి ఒక ఉదాహరణ

## గమనికలు

## మూలాలు

వర్గం:ఖగోళ శాస్త్రం
వర్గం:భూ కక్ష్యలు
భూ మధ్యస్థ కక్ష్య

భూమి చుట్టూ ఉన్న రోదసిలో భూ నిమ్న కక్ష్య (2,000 కి.మీ ఎత్తు) కీ భూ స్థిర కక్ష్య (35,786 కి.మీ ఎత్తు) కీ మధ్య గల ప్రాంతాన్ని భూ మధ్యస్థ కక్ష్య (ఇంగ్లీషు: Medium Earth orbit) గా వ్యవహరిస్తారు. దిశానిర్దేశనం, సమాచార వ్యవస్థ, రోదసీ పర్యావరణ శాస్త్రాలకి ఈ ప్రాంతం ఎక్కువగా ఉపయోగపడుతోంది. ఈ కక్ష్యలోని సర్వసాధారణ ఎత్తు 20,200 కి.మీ (12 గంటల భ్రమణ కాలం). గ్లోబల్ పొజిషనింగ్ వ్యవస్థ (Global Positioning System) ఈ కక్ష్యలోనే ఉంది. ఈ ప్రాంతంలో గ్లోనాస్ (GLONASS -19,100 కి.మీ ఎత్తు), గెలీలియో ( Galileo 23,222 కి.మీ ) ఉపగ్రహ కూటమి వంటివి కూడా ఉన్నాయి. ఉత్తర, దక్షిణ ధృవాలకి అందుబాటులో ఉండవలసిన ఉపగ్రహాలు కూడా భూ.మ.క లోకే ప్రక్షేపించబడతాయి.
## ఇవి కూడా చూడండి

* కక్ష్య

## మూలాలు

## గమనికలు

వర్గం:ఖగోళ శాస్త్రం
వర్గం:భూ కక్ష్యలు
ప్రాణ్

**ప్రాణ్ ** ఒక ప్రముఖ భారతీయ నటుడు. తనదైన విలక్షణ శైలితో దాదాపు 400 చిత్రాలలో నటించాడు. దాదాపు ఆరు శతాబ్దాలపాటు ఇతని నట జీవితం సాగింది. కొన్ని తెలుగు చిత్రాలలో కూడా ప్రతినాయక పాత్రలను పోషించాడు.
## బాల్యం, విద్యాభ్యాసం
ప్రాణ్ ఫిబ్రవరి 12, 1920న పాతఢిల్లీలోని బల్లిమరన్ అనే ప్రాంతంలో ఒక సంపన్న పంజాబీ కుటుంబంలో జన్మించాడు. ఆయన తండ్రి కేవల్ క్రిషన్ సికంద్ సివిల్ ఇంజనీరుగా ప్రభుత్వ కాంట్రాక్టరుగా పని చేసేవాడు. ఆయన తల్లి రామేశ్వరి. వారికి నలుగురు కొడుకులు, ముగ్గురు కూతుళ్ళు.

ప్రాణ్ చిన్నతనంలో చదువులో ముఖ్యంగా గణితంలో మంచి ప్రతిభ కనబరిచాడు. తండ్రి ఉద్యోగరీత్యా అనేక ప్రాంతాల్లో నివసించాల్సి రావడంతో ఆయన డెహ్రాడూన్, కపుర్తలా, మీరట్ లాంటి అనేక ప్రదేశాల్లో చదివాడు. చివరగా మెట్రిక్యులేషన్ ఉత్తర ప్రదేశ్ లోని రాంపూర్ లో పూర్తిచేశాడు.

## పురస్కారములు, గౌరవాలు
### భారత ప్రభుత్వ పురస్కారములు
* 2001 – పద్మభూషణ్, భారత ప్రభుత్వ మూడవ అత్యున్నత పురస్కారము. 
### జాతీయ చలనచిత్ర పురస్కారములు
* 2012 – దాదాసాహెబ్ ఫాల్కే పురస్కారం 

### ఫిలింఫేర్ పురస్కారములు
* 1967 – ఫిలింఫేర్ ఉత్తమ సహాయ నటుడు, *[[m:en:Upkar|ఉప్కార్]]* చిత్రం కోసం
* 1969 – ఫిలింఫేర్ ఉత్తమ సహాయ నటుడు, *[[m:en:Aansoo Ban Gaye Phool|ఆంసూ బన్గయే ఫూల్]] చిత్రం కోసం
* 1972 – [[m:en:Filmfare Best Supporting Actor Award|ఫిలింఫేర్ ఉత్తమ సహాయ నటుడు]] , *బేఇమాన్'' చిత్రం కోసం
* 1997 – ఫిలింఫేర్ జీవితకాల సాఫల్య పురస్కారము 
## మూలాలు

## బయటి లంకెలు

* ప్రాణ్ అధికారిక వెబ్సైటు 
* 
* రీడిఫ్.కాం లో ప్రాణ్ ముఖాముఖి
* ప్రాణ్ గురించి మీకు తెలియని 92 విషయాలు

వర్గం:1920 జననాలు
వర్గం:2013 మరణాలు
వర్గం:హిందీ సినిమా నటులు
వర్గం:హిందీ సినిమా ప్రతినాయకులు
వర్గం:దాదాసాహెబ్‌ ఫాల్కే అవార్డు గ్రహీతలు
వర్గం:పద్మభూషణ పురస్కార గ్రహీతలు
తుమ్మ (అయోమయ నివృత్తి)

* అకేసియా అరాబికా - నల్ల తుమ్మ
* అకేసియా ల్యూకోఫ్లియా - తెల్ల తుమ్మ
* అకేసియా మెలనోజైలాన్ - ఆస్ట్రేలియా తుమ్మ
* అకేసియా ఫార్నెసియాన - నాగ తుమ్మ
సంకలిని

బ్లాగు **సంకలిని** అంటే కలిపేది,అనుసంధానించేది అని అర్ధం. ప్రస్తుతం తెలుగులో ఈ పదాన్ని బ్లాగులలో వాడుతున్నారు. బ్లాగు సంకలినిలు లేదా బ్లాగు ఆగ్రిగేటర్లు వేలాది బ్లాగులను ఒక్కచోట చేర్చి వాటిలో తాజాగా వ్రాయబడుతున్న టపాలను ఒకపేజీలో మనకు అందిస్తాయి. ప్రస్తుతం తెలుగులో కూడలి, జల్లెడ, మాలిక , బ్లాగిల్లు అనే వెబ్ సైటులు బ్లాగుల సంకలినిలుగా పనిచేస్తున్నాయి. ఇవన్నీ తెలుగు బ్లాగుల వ్యాప్తికి తమ తమ సేవలు అందిస్తున్నాయి.

"బ్లాగు సంకలిని" అంటే అనేక బ్లాగుల సారాంశం, లేదా తెలుగు బ్లాగుల సమాహారం. ఇది ఒక వెబ్ సైట్ లేదా సేవ, దీనిలో తెలుగులో వ్రాసిన అనేక బ్లాగుల తాజా టపాలను (పోస్టులను) ఒకేచోట చూడవచ్చు. ఇది బ్లాగర్లకు తమ రచనలను పంచుకోవడానికి, పాఠకులకు వివిధ విషయాలపై సమాచారాన్ని పొందడానికి ఒక వేదిక. 

## పనిచేసే విధానం

* ఇది ఒక వెబ్‌సైట్ లేదా బ్లాగు రూపంలో ఉంటుంది.
* ఇది బ్లాగు రచయితలు రాసిన "టపాలను" (పోస్టులను) సేకరించి, వాటిని ఒక క్రమ పద్ధతిలో, ముఖ్యంగా తేదీల వారీగా ప్రదర్శిస్తుంది. 
* సాధారణంగా, ఇది తెలుగు బ్లాగుల నుండి తాజా సమాచారాన్ని చూపించడానికి ఒక "ఫీడ్" లేదా "ఆర్.ఎస్.ఎస్." టెక్నాలజీని ఉపయోగిస్తుంది. 
* కొన్ని సంకలినులు బ్లాగులను జత చేయమని కోరతాయి, తద్వారా అవి కూడా అందులో భాగమవుతాయి. 

## ఉదాహరణలు

* **శోధిని:**  ఇది గతంలో బ్లాగిల్లు అనే పేరుతో ఉండేది. తెలుగులో చాలా బ్లాగులు అనుసంధానించబడిన ఒక ముఖ్యమైన సంకలిని. 
* **హారం:**  ఇది తెలుగు బ్లాగులు మరియు ఫీడుల సంకలినిగా పనిచేస్తుంది. బ్లాగులను జత చేయడానికి ఇందులో అవకాశం ఉంది. 

## ప్రయోజనాలు

* **సమాచార వ్యాప్తి:**  వివిధ బ్లాగులలోని విషయాలను ఒకేచోట పొందవచ్చు.
* **అన్వేషణ:**  కొత్త బ్లాగులను కనుగొనడానికి, వాటిలోని సమాచారాన్ని తెలుసుకోవడానికి సహాయపడుతుంది.

## మూలాలు

వర్గం:అంతర్జాలం
శోధిని

శోధిని ఒక తెలుగు బ్లాగుల సంకలిని. ప్రస్తుతం తెలుగులో అత్యధిక బ్లాగులకు అనుసంధానింపబడిన సంకలిని శోధిని.

ఈ సంకలిని ఇంతకూ ముందు బ్లాగిల్లు పేరుతొ ఉండేది. 2011 అక్టోబరు 24 లో ప్రారంభమైంది. బ్లాగర్లకు ఉపయోగపడే అనేక శీర్షికలు ఈ వెబ్ సైట్ లో ఉన్నాయి. 
బ్లాగ్ అగ్రిగేటర్లు అనేవి అనేక బ్లాగుల నుంచి (కొన్నిసార్లు ఇతర వనరుల నుంచీ) ప్రచురితమైన కంటెంట్‌ను సేకరించి, ఏకీకృతం చేసి, ఒకే ఫీడ్ లేదా ఇంటర్‌ఫేస్‌లో ప్రదర్శించే సేవలు, అప్లికేషన్లు లేదా సాధనాలు. వీటి వల్ల ప్రతి బ్లాగ్‌ను విడిగా సందర్శించాల్సిన అవసరం తొలగిపోతుంది; బ్లాగ్ పోస్టుల అన్వేషణ, వినియోగం, నిర్వహణ మరింత సులభమవుతుంది. తెలుగు బ్లాగులలోని తాజా టపాలను చూపడానికి "బ్లాగులు" అనే సంకలిని విభాగం ఉంది. దీనిలో బ్లాగు రచయితలు వ్రాసే టపాలు నిక్షిప్తమై ఉంటాయి.పాత టపాలనూ వెతకవచ్చు. తెలుగు బ్లాగులలో ప్రచురితమవుతున్న వ్యాఖ్యలను చూసేందుకు "వ్యాఖ్యలు" అనే వ్యాఖ్యల సంకలిని విభాగం కూడా ఉంది. ఇంకా బ్లాగర్ల వివరాలతోకూడిన డైరెక్టరీ, వార్తా సంకలిని, తెలుగు వెబ్ పత్రికల విభాగం ఉన్నాయి.

# ‘శోధిని’ అనే బ్లాగుల సంకలిని తెలుగు బ్లాగ్ రచనలకు ప్రాధాన్యత నిస్తుంది.
# ఈ సంకలిని వివిధ రంగాలకు చెందిన రచనలను ఒకే వేదికపై సమీకరించింది.
# సాహిత్యం, సంస్కృతి, సమకాలీన అంశాలు ఇందులో ముఖ్యంగా ప్రతిబింబిస్తాయి.
# బ్లాగ్ రచయితల ఆలోచనా స్వేచ్ఛకు ‘శోధిని’ విస్తృత స్థలాన్ని కల్పించింది.
# కొత్త రచయితలను ప్రోత్సహించడంలో ఈ సంకలిని కీలక పాత్ర పోషించింది.
# తెలుగు భాషలో డిజిటల్ రచనల విలువను పెంచడంలో ఇది దోహదపడింది.
# పాఠకులకు విభిన్న అభిరుచులకు తగిన వ్యాసాలను అందించింది.
# సామాజిక చర్చలకు ఇది ఒక ఆరోగ్యకర వేదికగా మారింది.
# చిన్న లేదా ప్రత్యేక బ్లాగుల పోస్టులను కూడా కనిపించేలా చేస్తుంది.
# సాంకేతిక పరిజ్ఞానంతో సాహిత్యాన్ని అనుసంధానించే ప్రయత్నం ‘శోధిని’ చేస్తుంది.

## మూలాలు

## వెలుపలి లంకెలు

వర్గం:వెబ్‌సైట్లు
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా

**ఇన్స్టిట్యుట్ ఆఫ్ చార్టర్డ్ అకౌంటెంట్స్ ఆఫ్ ఇండియా'' ('<nowiki/>''ICAI**) భారతదేశం యొక్క జాతీయ వృత్తిపరమైన అకౌంటింగ్ సంస్థ. ఇది భారతదేశంలో చార్టర్డ్ అకౌంటెన్సీ వృత్తిని నియంత్రించేందుకు భారతదేశం యొక్క Constituent Assembly (acting as the provisional Parliament of India) ద్వారా ఏర్పాటైన చార్టర్డ్ అకౌంటెంట్స్ చట్టం, 1949 కింద ఒక బాడీ కార్పోరేట్గా 1953 జూలై 1 న స్థాపించబడింది. ICAI ప్రపంచంలోనే రెండవ అతి పెద్ద professional accounting body, మొదటిది అమెరికెన్ ఇన్స్టిట్యుట్ ఆఫ్ సర్టిఫైడ్ పబ్లిక్ అకౌంటెంట్స్ (AICPA). భారతదేశంలో ఆర్థిక తనిఖీ, గణాంక వృత్తిని నియంత్రించే, అనుమతించే అధికరము ICAI కి మాత్రమే ఉంది. భారతదేశంలో కంపెనీలు అనుసరించాల్సిన అకౌంటింగ్ ప్రమాణాలను ఇది National Advisory Committee on Accounting Standards (NACAS) కు సిఫార్సు చేస్తుంది, ఇతర సంస్థలు అనుసరించాల్సిన అకౌంటింగ్ ప్రమాణాలను నిర్దేశిస్తుంది. ఆర్థిక నివేదికల ఆడిట్ లో అనుసరించాల్సిన ఆడిటింగ్, హామీ ప్రమాణాలను నిర్దేశించటములో ICAI ఏకపక్షముగా బాధ్యత వహిస్తది. ఇది అంతర్గత ఆడిట్ (Standards on Internal Audit (SIA) ), కార్పొరేట్ వ్యవహారాలు (Corporate Affairs Standards (CAS) ) ఇంకా ఎన్నోవాటికి ప్రమాణాలు నిర్దేశిస్తుంది. ఇది ప్రమాణాలను నిర్దేశించటములో భారతదేశ ప్రభుత్వం, భారతదేశం యొక్క రిజర్వు బ్యాంకు (RBI), భారతదేశం యొక్క సెక్యూరిటీస్ అండ్ ఎక్స్చేంజ్ బోర్డ్ (SEBI) తో కలిసి పనిచెస్తది.

ఇన్స్టిట్యూట్ సభ్యులను చార్టర్డ్ అకౌంటెంట్స్ అని పిలుస్తారు. అయితే ఇక్కడ చార్టర్డ్ అనే పదము ఏవిధముగానూ రాయల్ చార్టర్కి సంబంధించినది కాదు. చార్టర్డ్ అకౌంటెంట్స్ ICAI చే ప్రచురితమైన Code of Ethics, వృత్తిపరమైన ప్రమాణాలకు (professional standards) లోబడి ఉండాలి, లేనిచో క్రమశిక్షణా చర్యకు లోనవ్వుతారు. ICAI యొక్క సభ్యుడుని మాత్రమే, 1956 కంపెనీల చట్టం (Companies Act, 1956) కింద భారత కంపెనీకి ఆడిటర్ గా నియమించొచ్చు. సంస్థ యొక్క నిర్వహణా బాధ్యత చీఫ్ ఎగ్జిక్యూటివ్ అధికారిగా వ్యవహరిస్తున్న కౌన్సిల్ అధ్యక్షుడికి సంక్రమిస్తుంది. ఒక వ్యక్తి సూచించిన పరీక్షల్లో ఉత్తీర్ణులై తరువాత ఆడిటర్ దగ్గర మూడు సంవత్సరాల శిక్షణ పూర్థిచేయటం ద్వారా ICAI యొక్క ఒక సభ్యులు కావచ్చు. సభ్యత్వం కోసం చేశే కోర్సు దాని కఠినమైన ప్రమాణాలకు సుప్రసిద్ధి. ICAI, సభ్యుల పరస్పర సభ్యత్వం గుర్తింపు కోసం ప్రపంచ వ్యాప్తంగా ఇతర ప్రొఫెషనల్ అకౌంటింగ్ సంస్థలతో పరస్పర గుర్తింపు ఒప్పందాలలో ప్రవేశించింది.

ICAI ఇంటర్నేషనల్ ఫెడరేషన్ ఆఫ్ అకౌంటెంట్స్ (IFAC), సౌత్ ఆసియా ఫెడరేషన్ ఆఫ్ అకౌంటెంట్స్ (SAFA), ఆసియా , పసిఫిక్ అకౌంటెంట్స్ సమాఖ్య (CAPA) యొక్క స్థాపక సభ్యుల్లో ఒకటి.

ఇన్స్టిట్యుట్ ఆఫ్ చార్టర్డ్ అకౌంటెంట్స్ ఆఫ్ ఇండియని చార్టర్డ్ అకౌంటెంట్స్ చట్టం, 1949 కింద భారతదేశంలో గణాంక వృత్తిని నియంత్రిచే లక్ష్యంతో భారతదేశం యొక్క పార్లమెంట్ ఆమోదించింది.

## ఇవి కూడా చూడండి
* The Chartered Accountants Act, 1949
* Institute of Cost Accountants of India
* Institute of Company Secretaries of India
* Indian Institutes of Management
* National Institute of Design
* Indian Institutes of Technology
* National Institutes of Technology

## మూలాలు

2 GMCS courses of 15 days each have been made mandatorily. 

వర్గం:ప్రభుత్వరంగ సంస్థలు
మద్ది

* తెల్ల మద్ది : భారతదేశంలో పెరిగే కలప చెట్టు.
* మద్ది (పద్మనాభం మండలం) : విశాఖపట్టణం జిల్లా పద్మనాభం మండలానికి చెందిన గ్రామం.
* మద్ది వంచ : ఖమ్మం జిల్లా గార్ల మండలానికి చెందిన గ్రామం.
* మద్ది వలస : శ్రీకాకుళం జిల్లా వంగర మండలానికి చెందిన గ్రామం.
* మద్ది ఖండ్రిగ : చిత్తూరు జిల్లా కె.వి.పి.పురం మండలానికి చెందిన గ్రామం.
* ఫూల్‌మద్ది : రంగారెడ్డి జిల్లా వికారాబాద్ మండలానికి చెందిన గ్రామం.
బెంగుళూరు తెలుగు తేజం

right|thumb|350px|తెలుగు తేజం పత్రిక ముఖతేజం 

**బెంగుళూరు తెలుగు తేజం** బెంగుళూరు కేంద్రంగా వెలువడుతున్న ఒక తెలుగు మాస పత్రిక. ఈ పత్రికను 2009 వ సంవత్సరంలో ప్రారంభించారు. దీని సంపాదకులు శ్రీ బొగ్గవరపు మాల్యాద్రిగారు. దీని కార్యాలయము, కే ఆర్ పుర రైల్వే స్టేషను వద్ద ఏ నారాయణపుర లో కలదు.

కర్ణాటకలో తెలుగు పాఠకులకు తెలుగు భాష సంస్కృతుల అవగాహన ధ్యేయంగా ఈ పత్రిక కృషి చేస్తున్నది.

వర్గం:తెలుగు పత్రికలు
లచ్చి

**లచ్చి** అనగా హిందూ దేవత లక్ష్మి అనే పదానికి వికృతరూపం.

* లచ్చిగూడెం
* లచ్చిపాలెం
* లచ్చిరాజుపేట
* లచ్చిరెడ్డిపాలెం
గొట్టిపాటి కొండపనాయుడు

**గొట్టిపాటి కొండపనాయుడు** భారతదేశ రాజకీయనాయకుడు, రచయిత. అతను కావలి శాసనసభ నియోజకవర్గం శాసనసభ్యునిగా 1972 నుండి 1978 వరకు పనిచేసాడు. 

## ప్రాథమిక జీవితం
గొట్టిపాటి కొండపనాయుడు గారు ఉమ్మడి మద్రాస్ రాష్ట్రంలోని నెల్లూరు జిల్లా కావలి తాలూకా చింతలపాలెం గ్రామంలో రైతు కుటుంబంలో జన్మించారు.

## రాజకీయ జీవితం

కొండపనాయుడు గారు దేశ స్వాతంత్ర్య పోరాటంలో పాల్గొన్నారు. దేశానికి స్వాతంత్య్రం వచ్చిన తరువాత 1956లో గట్టుపల్లి పంచాయతీకి ఏకగ్రీవంగా ఎన్నికై రాజకీయ జీవితం ఆరంభించారు. అదే పంచాయతీకి 1959, 1964, 1970లలో మళ్ళీ ఏకగ్రీవంగా ఎన్నికయ్యాడు. 1959-62, 1962-64 చిన క్రాక పంచాయతీ సమితి అధ్యక్షునిగా, 1964-70, 1970-72 వింజమూరు పంచాయతీ సమితి అధ్యక్షునిగా, 1964-70 కాలంలో నెల్లూరు జిల్లా పరిషత్తు ఉపాధ్యక్షునిగా, 1964-70 నెల్లూరు జిల్లా గ్రంథాలయం సంఘం సభ్యునిగా,1972-78 కాలంలో కావలి అసెంబ్లీ నియోజకవర్గం శాసనసభ్యునిగా సేవలందించాడు.

ఆచార్య ఎన్.జి.రంగా గారి శిష్యుడిగా నెల్లూరు జిల్లా రాజకీయాల్లో తనదైన శైలిలో రాజకీయాలు నడిపిన కొండపనాయుడు గారు 1967లో కావలి నియోజకవర్గం నుంచి తన తరుపున స్వతంత్ర అభ్యర్థిగా గొట్టిపాటి సుబ్బానాయుడు బరిలో నిలిపి గెలిపించారు. 1972లో తానే స్వయంగా స్వతంత్ర అభ్యర్థిగా బరిలోకి విజయం సాధించడం జరిగింది. సోమశిల ఉత్తర కాలువ సాధన కోసం అనేక పోరాటాలు చేసి సాధించాడు. ఈ కాలువకు గొట్టిపాటి కొండపనాయుడు ఉత్తర కాలువగా తెలుగు దేశం పార్టీ ప్రభుత్వం నామకరణం చేసింది. ఈరోజు ఉత్తర కాలువ క్రింద ఆత్మకూరు, కావలి, ఉదయగిరి, కందుకూరు నియోజకవర్గాల్లో ఉన్న వేల ఎకరాలు సాగు కిందకి వచ్చాయి.

## వ్యక్తిత్వం
రాజకీయ జీవితంలో పలు ఒడిదొడుకులు ఎదుర్కొన్న తన అభిమానులను మాత్రం కంటికి రెప్పలా చూసుకునేవారు . ఎడ్లబండ్లపై, సైకిల్‌రిక్షాలపై, అనుచరుల ద్విచక్ర వాహనాలపై తిరుగుతూ నియోజకవర్గ ప్రజలతో మమేకం అయ్యేవారు . తన సొంత పంచాయతీలో వైద్యశాల, వసతిగృహాలు, రోడ్ల అభివృద్ధి, పశువైద్యశాల ఏర్పాటు చేయించగలిగాడు. అంతేకాక పలుగ్రామాల్లో పలు అభివృద్ధి కార్యక్రమాలు చేయించి మంచి పేరు సాధించాడు. తన రాజకీయ పయనంలో సొంత ఆస్తులు కరగతీసుకున్నాడే తప్ప సంపాదించిందేమీ లేదు. తన వారసులను రాజకీయాలకు దూరంగా ఉంచడం జరిగింది. గొట్టిపాటి స్వార్థరాజకీయాలకు దూరంగా ఉన్నారనే పేరుంది. నేటికీ ఆయన అభిమానులు కావలి, ఉదయగిరి నియోజకవర్గాలలో ఉండి రాజకీయాలు చేస్తున్నారు.

## మరణం
శ్రీ గొట్టిపాటి కొండపనాయుడు గారు 25/జనవరి/2002 న హైదరాబాద్ లో మరణించారు ,.

## రచనలు

* మనం-మనదేశం
* ఆంధ్రప్రదేశ్ దర్శిని 
* దేశ దర్శిని 
* నెల్లూరు దర్శిని

## మూలాలు

వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:2002 మరణాలు
పాలమూరు విశ్వవిద్యాలయం

**పాలమూరు విశ్వవిద్యాలయం** (Palamuru University), మహబూబ్ నగర్ పట్టణంలో 2008లో ఏర్పాటుచేయబడింది. అంతకు ముందు ఇది ఉస్మానియా విశ్వవిద్యాలయం పరిధిలో భాగంగా పిజి సెంటరుగా ఉండేది. 2008-09 విద్యా సంవత్సరం నుంచి ఈ విశ్వవిద్యాలయంలో తరగతులు ప్రారంభమయ్యాయి. ప్రారంభంలో ఎం.ఎ. (రాజనీతి శాస్త్రం), ఎం.బి.ఏ., ఎం.సీ.ఏ., ఎం.కాం., ఎమ్మెస్సీ కోర్సులు ప్రారంభించారు. 2009లో బీఫార్మసీ, 2010లో ఎంసీడబ్ల్యూ తదితర కోర్సులు కూడా ప్రారంభించడంతో ప్రస్తుతం మొత్తం 14 కోర్సులు కలిపి 1800 మంది విద్యార్థులు చదువుకుంటున్నారు. మహబూబ్‌నగర్ జిల్లాలోని అన్ని డిగ్రీకళాశాలలు ఈ విశ్వవిద్యాలయం పరిధిలోకి వచ్చాయి. ప్రొఫెసర్ లక్ష్మీకాంత్‌ రాథోడ్‌  2021, మే 23న పాలమూరు విశ్వవిద్యాలయం వైస్‌చాన్సలర్‌గా నియమితుడయ్యాడు.

## వైస్ ఛాన్సలర్లు
1.ప్రొ.లక్ష్మీకాంత్ రాథోడ్ వైస్ ఛాన్సలర్ 
(23 మే 2021 -17 అక్టోబరు 2024 వరకు

2.ప్రొ.జీ ఎన్ శ్రీనివాస్ వైస్ ఛాన్సలర్ (18 అక్టోబరు 2024 నుండి)

## ప్రత్యేకతలు
2010 నవంబరు 12న పాలమూరు విశ్వవిద్యాలయం ఎన్.ఎస్.ఎస్. (జాతీయ సేవా పథకం) విభాగం ఆధ్వర్యంలో 2,500 మందితో 'లార్జెస్ట్ బేర్‌ఫుట్‌ వాక్'అనే కార్యక్రమం నిర్వహించి గిన్నిస్ రికార్డు సృష్టించింది. దేశంలోనే గిన్నిస్ పుస్తకంలో స్థానం పొందిన తొలి విశ్వవిద్యాలయంగా పాలమూరు విశ్వవిద్యాలయం రికార్డు సృష్టించింది.

జాతీయ సేవా పథకం కోఆర్డినేటర్ డాక్టర్ వంగీపురం శ్రీనాథాచారి ఈ రికార్డుకు వ్యూహ రచన చేసి విశ్వ విద్యాలయ ఉపకులపతి, రెజిస్ట్రార్, ఎన్.ఎస్.ఎస్.జాతీయ స్థాయి, రాష్ట్రస్థాయి అధికారులు,ప్రోగ్రాం అధికారులు, బోధన, బోధనేతర సిబ్బంది, వలంటీర్లు, విద్యార్థుల సహకారంతో ఈ రికార్డు సృష్టించడం వల్ల రాష్ట్రానికి చెందిన ప్రశంస బుక్ ఆఫ్ రికార్డ్స్ వారు పాలమూరు విశ్వవిద్యాలయానికి 'మహా మహా' అనే బిరుదునిచ్చి గౌరవించారు.

పాలమూరు విశ్వవిద్యాలయం ఆంగ్ల విభాగంలో అసిస్టెంట్ ప్రొఫెసర్‌గా పనిచేస్తున్న డాక్టర్ వంగీపురం శ్రీనాథాచారి 5633 అక్షరాలతో హ్యాండీక్రిస్టల్స్... ప్రారంభ పదాలుగా అతిపొడవైన గ్రంథ శీర్షిక పెట్టినందుకు గిన్నిస్ రికార్డు సృష్టించాడు.ఈ రికార్డును ఆసియా బుక్ ఆఫ్ రికార్డ్స్ వారు, లింకా బుక్ ఆఫ్ రికార్డ్స్ వారు కూడా గుర్తించారు.

## మూలాలు

వర్గం:తెలంగాణ విశ్వవిద్యాలయాలు
వర్గం:విశ్వవిద్యాలయాలు
వర్గం:మహబూబ్ నగర్ జిల్లా
వర్గం:మహబూబ్ నగర్
వర్గం:2008 స్థాపితాలు
వర్గం:గిన్నిస్ బుక్ లో స్థానం పొందిన విశ్వవిద్యాలయాలు
వర్గం:తెలంగాణ విద్యాసంస్థలు
ముసలిపాడు

**ముసలిపాడు** బాపట్ల జిల్లా కొల్లూరు మండలానికి చెందిన రెవెన్యూయేతర  గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ఈ వూరిలో ముఖ్య వృత్తి వ్యవసాయం. వరి ప్రధానమైన పంట. మినప, పెసలు రెండవ పంటగా వేస్తారు. వ్యసాయానికి ప్రధానమైన నీటి వనరు కృష్ణానది నుండి వచ్చే కాలువ. రెండు చెరువులు ఉన్నాయి. వూరిలో ఒక రామాలయం ఉంది. ఒక ప్రాథమిక పాఠశాల ఉంది.
* 2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ కట్టుపల్లి సోమయ్య, సర్పంచిగా ఎన్నికైనారు.

:
## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:కొల్లూరు మండలం (బాపట్ల జిల్లా) రెవిన్యూయేతర గ్రామాలు
చిత్రకారుల జాబితా

* అంట్యాకుల పైడిరాజు
* ఏవిఎమ్ (కార్టూనిస్టు)
* కరుణాకర్
* కాపు రాజయ్య
* కే
* గీతా సుబ్బారావు
* జయదేవ్
* కార్టూనిస్ట్ టీవీ
* కొండపల్లి శేషగిరి రావు
* కౌతా ఆనందమోహనశాస్త్రి
* టి. వెంకన్న
* డుంబు
* తలిశెట్టి రామారావు
* తులసీరాం
* తోట వైకుంఠం
* దామెర్ల రామారావు
* దేవీప్రసాద్
* దేవీప్రసాద్ రాయ్ చౌదరి
* నందికోళ్ల గోపాలరావు
* నందిని గౌడ్
* పాకాల తిరుమల్ రెడ్డి
* బాపు
* బాబు (చిత్రకారుడు)
* బాలి (చిత్రకారుడు)
* బి.కె.ఎస్. వర్మ
* బిట్రా శ్రీనివాసరావు
* భగవాన్ (చిత్రకారుడు)
* రాగతి పండరి
* రామకృష్ణ (చిత్రకారుడు)
* లక్ష్మణ్ ఏలె
* లక్ష్మా గౌడ్
* వడ్డాది పాపయ్య
* శంకు
* శ్రీధర్ (చిత్రకారుడు)
* శేఖర్
* సత్తిరాజు లక్ష్మీనారాయణ
* సత్యమూర్తి
* సురేఖ
* రాజన్
* మల్లిక్ 
*నల్లపాటి సురేంద్ర 
*మహమ్మద్ ఒస్మాన్ ఖాన్

## మూలాలు

వర్గం:చిత్రకారులు
వర్గం:జాబితాలు
చంద్ర సిద్ధార్థ

**చంద్ర సిద్దార్థ ** ప్రముఖ తెలుగు సినీ దర్శకుడు, నిర్మాత. 

## నేపధ్యము
చంద్ర సిద్దార్థ, పూర్ణచంద్రరావు, శకుంతలాదేవి దంపతులకు జన్మించాడు. బడిలో ఉండగానే చిత్రలేఖనంలో, సృజనాత్మక రచనల్లో అనేక అవార్డులు అందుకున్నాడు. దాంతో ఆయన సృజనాత్మక రంగంలోనే రాణించాలనుకున్నాడు. హైదరాబాదు నిజాం కళాశాలలో విద్యనభ్యసించాడు. ఉస్మానియా విశ్వవిద్యాలయం నుండి తెలుగు సాహిత్యంలో పట్టభద్రుడయ్యాడు. దర్శకుడు ఉప్పలపాటి నారాయణరావు దగ్గర జైత్రయాత్ర చిత్రానికి గాను సహాయ దర్శకుడిగా పనిచేశాడు. తర్వాత నిరంతరం అనే చిత్రాన్ని నిర్మించాడు. ఈ చిత్రం మలేషియాలో నిర్వహించిన భారతీయ చలన చిత్రోత్సవాలలో ప్రదర్శింపబడింది.

## పురస్కారములు
*నంది ఉత్తమ చిత్ర పురస్కారము - ఆ నలుగురు
*నంది ఉత్తమ కుటుంబ కథా చిత్ర పురస్కారము - అందరి బంధువయ
*నంది ప్రత్యేక జ్యూరీ పురస్కారము -అందరి బంధువయ

## సినీప్రస్థానము
### దర్శకుడిగా
*ఆటగదరా శివ (2018)
*ఏమో గుర్రం ఎగరావచ్చు (2013)
*మధుమాసం
*అందరి బంధువయ (సినిమా)
*ఇదీ సంగతి (2008)
*ఆ నలుగురు
   అప్పుడప్పుడు (2003)

### నిర్మాతగా
*నిరంతరం
*హౌస్‌ఫుల్

## మూలాలు

## బయటి లంకెలు
*చంద్ర సిద్దార్థతో ముఖాముఖి
*చంద్ర సిద్దార్థ వివరాలు 
*[చంద్ర సిద్దార్థ - పాడుతా తీయగా కార్యక్రమంలో న్యాయనిర్ణేతగా వచ్చిన వీడియో](http://www.mytelugutv.com/TV/viewtvshow.php?heading=Padutha%20Theeyaga%20-%20New%20Series:%20Chandra%20Siddartha%20as%20Guest%20(Jan%2016)&id=40116)

వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:నంది పురస్కారాలు
వర్గం:నిజాం కళాశాల పూర్వవిద్యార్ధులు
వర్గం:ఉస్మానియా విశ్వవిద్యాలయం పూర్వ విద్యార్ధులు
ఏమో గుర్రం ఎగరావచ్చు

**ఏమో గుర్రం ఎగరావచ్చు ** 2013 లో విడుదలవబోతున్న తెలుగు చిత్రం. 
## కథ
టెన్త్‌ క్లాస్‌ పాస్‌ కావడానికి గజిని మొహమ్మద్‌లా దండయాత్రలు చేసే పల్లెటూరి బుల్లెబ్బాయికి (సుమంత్‌) తన మరదలు నీలవేణి (పింకీ) అంటే చాలా ఇష్టం. అమెరికాలో స్థిరపడిన నీలవేణికి పెళ్ళి సంబంధాలు చూస్తుంటే, తన చాదస్తపు తండ్రికి నచ్చజెప్పలేక బుల్లెబ్బాయిని పెళ్ళి చేసుకోవడానికి ఒప్పుకుంతుంది నీలవేణి. అతడిని చేసుకుని అమెరికా తీసుకెళ్లి... ఆ తర్వాత విడాకులు ఇచ్చి నచ్చిన పెళ్ళి చేసుకోవాలనేది నీలవేణి ఆలోచన. ఇదంతా తెలిసినా కానీ పెళ్ళికి సరేనంటాడు బుల్లెబ్బాయి. 
జీవితం క్రమ పద్ధతిలో జరిగిపోవాలనేది నీలవేణి సిద్దాంతం.దీనికి పూర్తి విరుద్దంగా జీవితం ఒక పద్ధతి ప్రకారం కాకుండా, ఎలాంటి ప్రణాళికలు లేకుండా సరదాగా సాగిపోవాలనేది బుల్లబ్బాయి నైజం. వీరిద్దరికీ పెళ్ళి చేస్తారు పెద్దలు. తదనంతరం వీరి జీవితం ఎలా సాగిపోతుంది? భిన్న మనస్తత్వాలు కలిగిన వీరు కలిసి జీవనయానం సాగించగలుగుతారా? ఎవరు ఎవరితో సర్దుకుపోతారు అన్నది కథా గమనం.
## నటవర్గం
*సుమంత్
*పింకీ సావిక
*తాగుబోతు రమేశ్
*హర్షవర్ధన్
*అస్మిత

## పాటల జాబితా
బూరెల బుట్టలో పడ్డ గుర్రం, రచన: ఎం ఎం కీరవాణి, గానం. రాహుల్ సింప్లీ గంజ్, పృధ్వీ చంద్ర, రమ్య బెహరా, రేవంత్, యామిని  

నీలవేణినీ ఏడిపించిన బుల్లబ్బై, రచన: చైతన్య ప్రసాద్, గానం.రాహూల్ సింప్లీగంజ్   

భరతం పట్టిన నాట్యం , రచన: చైతన్య ప్రసాద్, గానం.రాహూల్ సింప్లీ గంజ్    

సలహాలు ఇవ్వొద్దు , రచన: చైతన్య ప్రసాద్ , రచన: పృధ్వీ చంద్ర     

బుల్ బాయ్ వాట్స్ యువర్ ప్రాబ్లెమ్ , రచన: పృధ్వీ చంద్ర , ఎం ఎం కీరవాణి , గానం.రమ్య బెహరా      

మేడిన్ ఇండియా , రచన: చైతన్య ప్రసాద్ , గానం.రమ్య బెహరా       

బుల్లెబ్బైని ఏడిపించిన నీలవేణి , రచన.ఎం ఎం కీరవాణి, గానం. ఎల్. వి. రేవంత్        

ఎన్నిసార్లయినా , రచన: ఎం ఎం కీరవాణి, గానం.రమ్య బెహరా , యామిని.       

## సాంకేతికవర్గం
*కథ, స్క్రీన్ ప్లే, మాటలు - ఎస్. ఎస్. కాంచి
*దర్శకుడు - చంద్ర సిద్దార్థ
*సంగీతం - ఎం.ఎం.కీరవాణి
*ఛాయాగ్రహణం - చంద్రమౌళి
*నిర్మాత - పూదోట సుధీర్ కుమార్
*బ్యానర్‌: చెర్రీ ఫిలింస్‌ ప్రై.లి.

## బయటి లంకెలు
*చిత్ర ఛాయాచిత్రాలు 1 
*చిత్ర ఛాయాచిత్రాలు 2
*చిత్ర ఛాయాచిత్రాలు 3
*చిత్ర ఛాయాచిత్రాలు 4
*చిత్ర ఛాయాచిత్రాలు 5
*చిత్ర ఛాయాచిత్రాలు 6 
*చిత్ర ఛాయాచిత్రాలు 7
*ముహూర్తం
*చిత్ర ముహూర్తం వీడియో
*ప్రచార చిత్రాలు
*చిత్ర వివరాలు 

వర్గం:2014 తెలుగు సినిమాలు
కాపు రాజయ్య

**కాపు రాజయ్య** ( ఏప్రిల్ 7, 1925 – ఆగష్టు 20, 2012) తెలంగాణ రాష్ట్రానికి చెందిన ప్రముఖ చిత్రకారుడు. గ్రామీణ నేపథ్యం గల చిత్రాలకు ఈయన పేరు పొందాడు. ఈయన చిత్రపటాలు ప్రపంచం లోని పలు ప్రదేశాలలో ప్రదర్శింపబడినవి. ఈయన 1963 లో లలితకళా సమితిని స్థాపించారు.

## జీవితం

రాజయ్య సిద్ధిపేటలో ఒక నిరుపేద కుటుంబంలో జన్మించాడు. హైదరాబాదు లోని ప్రభుత్వ కళాశాల నుండి చిత్రకళలో డిప్లోమా పొందాడు.

## చిత్రకళా జీవితం
డ్రాయింగ్‌లో మద్రాసు ప్రభుత్వ డిప్లమా కూడా పొందారు. లలితా కళా అకాడమీ ద్వారా ఆయన చెకోస్లోవికియా, హంగేరి, రుమేనియా, బల్గేరియా దేశాల్లో ప్రదర్శనలు పెట్టారు. జెఎన్‌టియు ఆయనను గౌరవ డాక్టరేట్ ద్వారా గౌరవించింది. నిరుపేద కుటుంబంలో పుట్టిన ఆయన కళారంగంలో అత్యున్నత స్థాయికి చేరుకున్నారు. ఆయన ఏ బొమ్మ గీసినా సజీవ లక్షణం ఉట్టిపడేది. ఆయన తండ్రి రాఘవులు సిద్ధిపేటలో చిన్నపాటి వ్యాపారి. రాఘవులుకు ఆయన మూడో సంతానం. ఆయనకు ముందు ఇద్దరు ఆడపిల్లలు జన్మించారు. చిన్న వయస్సులోనే తండ్రి మరణించడంతో ఆయన తీవ్రమైన ఇబ్బందుల పాలయ్యారు. కాపు రాజయ్య కుటుంబాన్ని తండ్రి మిత్రుడు మార్క చంద్రయ్య ఆదుకున్నారు. ఆరో స్టాండర్డులో ఉన్నప్పుడు ఆయన మొదటి చిత్ర ప్రదర్శన జరిగింది. కుబేరుడు అనే ఉపాధ్యాయుడు చిత్రకళలో కాపు రాజయ్యను ప్రోత్సహించారు. రాజయ్యకు 50 దాకా అవార్డులు వచ్చాయి. రాష్ట్రప్రభుత్వం ఆయనను 1966లో రజత పత్రంతో సత్కరించింది. 1969లో తామ్ర పత్రంతో సత్కరించింది. 1975లో ఆయనకు చిత్ర కళాప్రపూర్ణ సత్కారం లభించింది. వడ్డెర మహిళ, ఎల్లమ్మ జోగి, గోపికా కృష్ణ, పంటపొలాలు, వసంతకేళి, కోలాటం వంటి ఎన్నో అద్భుతమైన కళాఖండాలకు ఆయన ప్రాణం పోశారు. కళాకారుడిగా ఉన్నత శిఖరాలను అధిరోహించినా ఆయన తన పుట్టిన గడ్డను మరిచిపోలేదు. ఆయన సిద్ధిపేటలో సైకిల్‌పై తిరుగుతూ ఉండేవారు. రాజయ్య తొలి చిత్రాలు సంప్రదాయబద్దమైన, కాలపరీక్షకు నిలిచిన ప్రాచ్య విధానంలో, అంటే వాష్ పద్ధతిలో చిత్రాలు వేశారు. ఆ తర్వాత నకాషీ చిత్రకారుల అద్భుతమైన టెక్నిక్ ఆయను ముగ్ధుడ్ని చేసింది. దాంతో టెంపరా రంగుల వాడకాన్ని ప్రారంభించారు. నకాషీ చిత్రకారులంటే ఆయనకు ఎనలేని అభిమానం. ఇరవై ఏళ్ల పాటు 1950 నుంచి 1970 వరకు ఆయన టెంపరా చిత్రాలు వేశారు.

ఈయన వేసే నకాషి శైలి చిత్రాలలో వడ్డెర మహిళ, ఎల్లమ్మ జోగి, గోపికా కృష్ణ, పంట పొలాలు, వసంత కేళి, కోలాటం, బోనాలు, బతుకమ్మలు నేపథ్యాలుగా ఉండేవి.

## అస్తమయం
20 ఆగష్టు 2012లో తన 87వ ఏట రాజయ్య పార్కిన్సన్స్ వ్యాధి వలన మరణించారు. (Telugu)

## అవార్డులు
రాజయ్య 1993లో కళా ప్రవీణ, 1997లో కళా విభూషణ్, 2000లో హంస, 2007లో లలిత కళారత్న అవార్డు అందుకున్నారు. విదేశాల్లో సైతం ఆయన చిత్రాల ప్రదర్శనలు జరిగాయి. రాజయ్య చిత్రాలు పార్లమెంటు హౌస్, న్యూఢిల్లీలోని నేషనల్ గ్యాలరీ ఆఫ్ మోడరన్ ఆర్ట్, సాలార్‌జంగ్ మ్యూజియం, ఆంధ్రప్రదేశ్ లలితా కళా అకాడమీల్లో ప్రదర్శనకు ఉంచారు. 
* చిత్రకళా ప్రపూర్ణ (1975)
* సీనియర్ ఫెలోషిప్ (1988 లో భారత ప్రభుత్వం చే)
* లలిత కళా అకాడెమీ
* కళాప్రవీణ (1993 లో జే ఎన్ టీ యూ వారి చే) 
* కళారత్న (1993 లో మదనపల్లెకి చెందిన భరతముని ఆర్ట్స్ అకాడమీ చే)
* కళావిభూషణ (AIFACS చే)
* 1992లో తెలుగు విశ్వవిద్యాలయం నుండి చిత్రలేఖనంలో విశిష్ట పురస్కారం

## సూచికలు

## యితర లింకులు
* http://telugu.oneindia.in/news/2012/08/20/andhrapradesh-eminent-painter-kapu-rajaiah-passes-104433.html

వర్గం:తెలుగు కళాకారులు
వర్గం:భారతీయ చిత్రకారులు
వర్గం:1925 జననాలు
వర్గం:2012 మరణాలు
వర్గం:సిద్ధిపేట జిల్లా వ్యక్తులు
వర్గం:తెలంగాణ చిత్రకారులు
ఎ. కరుణాకరన్

**ఎ.కరుణాకరన్** తెలుగు సినిమా దర్శకుడు. ఖదీర్, ఎన్.శంకర్ వంటి తమిళ దర్శకులకు అసిస్టంటుగా తన సినీజీవితాన్ని మొదలుపెట్టిన కరుణాకరన్ పవన్ కళ్యాణ్ కథానాయకుడిగా నటించిన తొలిప్రేమ సినిమాతో తెలుగు ఇండస్ట్రీలోకి అడుగుపెట్టాడు. నేటికీ తెలుగులో ప్రేమ కథా చిత్రాలకు పేరెన్నికగల దర్శకులలో కరుణాకరన్ ఒకరిగా పేర్కొనబడుతుంటాడు.

## వ్యక్తిగతం
కరుణాకరన్ 1971 డిసెంబరు 25 న కేరళలో జన్మించాడు. తన పాలిటెక్నిక్ విద్య పూర్తయ్యాక సినిమా రంగంలోకి అడుగుపెట్టాడు. చిత్రలేఖనంలో ప్రావీణ్యం ఉండటం వలన కొన్నాళ్ళు వాణిజ్య ప్రకటన సంస్థలకు పార్ట్ టైమ్ పనిచేస్తూ సినిమా ఛాన్స్ కోసం ప్రయత్నించాడు.

## సినీ జీవితం

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:నంది పురస్కారాలు
వర్గం:నంది ఉత్తమ స్క్రీన్‌ప్లే రచయితలు
వర్గం:భారతీయ సినిమా దర్శకులు
వర్గం:1971 జననాలు
వర్గం:జీవిస్తున్న ప్రజలు
తను మొన్నే వెళ్లిపోయింది

**తను మొన్నే వెళ్ళిపోయింది ** 2013 లో విడుదలవబోతున్న తెలుగు చిత్రం. ప్రముఖ దర్శకుడు వంశీ ఈ చిత్రానికి దర్శకత్వం వహించారు.దర్శకుడిగా వంశీకి ఇది 25వ చిత్రం. ఈ చిత్ర షూటింగ్ చాలా భాగం అరకు, రాజమండ్రి లలో జరిగింది.
## కథ
## నటవర్గం
*అజ్మల్
*నికితా నారాయణ్
## సాంకేతికవర్గం
*దర్శకుడు - వంశీ
*నిర్మాత - పూర్ణ నాయుడు
*ఛాయాగ్రహణం - ఎం. వి. రఘు
*సంగీతం - చక్రి
*ఎడిటర్ - బసవ పాదిరెడ్డి
## బయటి లంకెలు
*చిత్ర టైటిల్ ఖరారు 1
*టైటిల్ ఖరారు 2
*ఛాయాచిత్రాలు 1
*ఛాయాచిత్రాలు 2
*ఛాయాచిత్రాలు 3 
*చిత్ర ప్రచార పత్రికలు 1
*చిత్ర ప్రచార పత్రికలు 2
*చిత్ర షూటింగ్ వివరాలు
*చిత్ర వివరాలు 1
*చిత్ర వివరాలు 2 
*చిత్ర కథా వివరాలు

వర్గం:2013 తెలుగు సినిమాలు
ఎన్.ఎస్.ప్రకాశరావు

**ఎన్.ఎస్.ప్రకాశరావు** ప్రముఖ కథా రచయిత. 18-12-1947లో విశాఖపట్టణం లో జన్మించాడు. అతి స్వల్ప కాలం జీవించి, ఈయన 1973 లో మరణించాడు. ఈయన విద్య మొత్తం విశాఖపట్టణంలోనే గడచింది. ఆంధ్రా యూనివర్సిటీ ఇంజినీరింగు కళాశాలలో కెమికల్ ఇంజనీరింగ్ చదివిన ప్రకాశరావు సాహిత్యంలో అత్యంత మక్కువ చూపేవాడు. ఈయన కొడవటిగంటి కుటుంబరావు, రావిశాస్త్రి ల రచనలు చదివి, వారి ప్రేరణతో కథలు రాయడం మొదలు పెట్టాడు. కెమికల్ ఇంజనీరింగ్ లో పీ.హెచ్.డి చేస్తూనే పలు పత్రికలకు కథలు పంపుతుండేవాడు. 
thumb|right|200px|ఎన్నెస్ కథల ముఖచిత్రం

## రచనలు
ఆంధ్రజ్యోతి, ఆంధ్రపత్రిక, ఆంధ్రభూమి, విరసం లాంటి పలు పత్రికలలో అనేక కథలు ప్రచురితమైనవి. ఎన్నెస్ కథలు పేరుతో కథా సంపుటం వెలువడింది.
### ఎన్నెస్ కథలు
ఈ కథా సంపుటిలో 14 కథలున్నాయి. ఇవి రచయిత తన ఆదర్శాలకు అనుగుణంగా తీర్చిదిద్దిన కథలు. ఈ సంపుటిలో 

### వ్యాసాలు
* విద్యావిధానం మారాలి
* విప్లవ కథకుల సమస్యలు
* తెలుగు కథ ఇటీవలి ధోరణులు
* కథాశకలాలు

## విశేషాలు
* విశాఖ రచయితల సంఘంలో క్రియాశీలక సభ్యుడుగానూ, కొన్నేళ్ళు కార్యదర్శిగానూ పనిచేసాడు.
* విరసం పుట్టినప్పటినుండి అందులో క్రియాశీలకంగా పనిచేస్తూ నిబద్దతతో ఉండేవాడు.
* వివాహం జరిగిన మూడు నెలల్లోనే ప్రమాదానికి గురియై మరణించాడు
* ఈయన గురించి నిషారా పేరుతో రావిశాస్త్రి రాసిన గేయం 6-7-1973 న ఆంధ్రజ్యోతి వారపత్రికలోనూ, 15-8-1973 న ప్రజా సమస్యల లోనూ, జూలై 1973 న సృజన వారపత్రిక లోనూ ప్రచురితమైంది.

వాటిలో కొన్ని వాఖ్యాలు


నువ్వులేవు
నవ్వులు చిందించేవు
పువ్వులు అందించావు
కదలెన్నో పండించావు
కలలెన్నో సృష్టించావు
మెరుపులు మెరిపించావు
ఆశలు చిగురించావు
మెరుపులా మాయమయ్యావు

* ఈయన కథల్లో పేపర్ టైగర్ నుండి చిన్న ముక్క :

నరసింహంగారింటికి రికమండేషన్తో బయలుదేరిన వరప్రసాద్ దారిలో కొట్టిన వర్షానికి తడిసి అతుక్కుపోయిన చొక్కాతో, ఎత్తుగా దువ్విన జుట్టు అణగారిపోయి నూనె, నీళ్ళతో కలసి ముఖమంతా జిడ్డులా తయరైతే నరసింహం గారింటి వరండాలోకొచ్చిన అతడు రుమాలుతో తల తుడుచుకోవాలో, మొహం తుడుచుకోవాలో చేతులు, తుడుచుకోవాలో తేల్చుకోలేకపోతూ కాలింగ్ బెల్లు కొడతాడు.

తలుపు తియ్యగానే చానమచాయవాడు, జిడ్డుమోమువాడు, రెండుపదుల వయసువాడు, బక్కపలుచనివాడైన ప్రసాదు కనిపిస్తాడు. అతని రూపురేఖా విలాసాలు చూసి, లోనికి రమ్మనాలో బయటుండమనాలో తేల్చుకోలేక నిల్చున్న నరసింహం గారికి లెటరందిస్తాడు.

స్వతహాగా నరసింహంగారికి ముఖంలో రంగులు మార్చడంలో మంచి ప్రాక్టీసు ఉంది. ఆయన తన మనవడితో ఆడుకుంటూ ఎంతగా బోసినవ్వులు చిందిస్తాడో, అప్పుడే పని కుర్రాడితో అంతకటువుగానూ మాట్లాడుతాడు. తన క్లయింట్లతో ఎంత మృదువుగా మాట్లాడతాడో తన రైతులతో అంత కర్కశంగా మాట్లాడుతాడు. ఆయా సంధర్భాలకు తగినట్టుగా గంభీరంగా, ప్రసన్నంగా లేదా ప్రసన్న గంభీరంగా, గంభీర ప్రసన్నంగా మార్చుకుంటుంటాడు. అయినప్పటికీ వరప్రసాద్ అవతారం వలన తెలియకుండానే ఆయనకు అలవాటుకాని అయోమయపు రంగు వచ్చింది.

వర్గం:1947 జననాలు
వర్గం:1973 మరణాలు
వర్గం:తెలుగు రచయితలు
వర్గం:విశాఖపట్నం జిల్లా రచయితలు
వెన్నెల నాటకాలు

;వెన్నెల నాటకాలు:

పూర్వం ప్రతి వైశాఖ పౌర్ణమికీ ఆరు బయట నిండు వెన్నెలలో రెండు మూడు రోజులు ఈ వెన్నెల నాటకాలు ఆడుతూ వుండే వారు. వీటిని రాస నాటకాలనే వారు. బందరులో కానుకొల్లు నరసింహం గారు బృందావనపురం ప్రాంతంలో ఈ రాసలీలలు ప్రదర్శించటం వల్లనే ఆ ప్రదేశానికి బృందావనపురమని పేరు వచ్చింది. భజన గీతాల మాదిరి భాగవతంలోని భ్రమర గీతాలను పాడేవారు.

ఈ ప్రదర్శనాలకు వెన్నెలలో, ఇసుక దిబ్బల మీద తులసి కొమ్మలు పాతి, ఆ తులసి కొమ్మల చాటున గోపికా లీలలు ప్రదర్శించే వారు. తులసి అంటే బృంద, అందుకే వాటిని బృందావన గీతాలనేవారు. ఇందులోని నటీ నటులు, ఆ యా కుటుంబాలకు సంబంధించిన బాల బాలికలు. బాలులందరూ కృష్ణులుగానూ, బాలికలందరూ గోపికలుగానూ, అందరూ ఒకే రకమైన బట్టలు ధరించేవారు.

;జడకోలాటాల కోలాహలం:

ఆ రోజుల్లో బందరులో పెద్ద పెద్ద పందిళ్ళలో జడ కోలాటాలు వేసేవారు. ఆ కోలాటాలు వేసే వారందరూ రాజ నాటకాలకు ప్రేక్షకలుగానూ వారి పిల్లలు నటీనటులుగానూ, వుండే వారు. ప్రదర్శనలు ఒక ఎత్తు దిబ్బ మీద జరుగుతూ వుంటే చుట్టూ ఎత్తుగా గ్యాలరీ మాదిరి ఇసుక తిన్నెలను ఏర్పాటు చేసేవారు. ఒక ప్రక్క తంబురా హర్మోనియం, మద్దెల మొదలైన వాటి శ్రుతితో భజనలకు సంబంధించిన భజన పరులు గోపికా గీతాలను పాడుతూ వుంటే బాల నటులందరూ రాధాకృష్ణులు గానూ, కృష్ణులూ గోపికలుగానూ అభినయిస్తూ వుండేవారు. పాట వచ్చిన పిల్లలు కూడ పాడుతూ వుండేవారు. ఈ ప్రదర్శనం చూడటానికి కొంత మంది ప్రేక్షకులు ప్రక్కనున్న చెట్లెక్కి కూర్చునేవారు. ఈ ప్రదర్శనాలకు దాదాపు వెయ్యి మంది ప్రేక్షకులు హాజరయ్యే వారు. వీటిని చిలకలపూడి ప్రాంతంలో కూడా ప్రదర్శించేవారు.

వర్గం:తెలుగు నాటకాలు
సుర్మా

**సుర్మా ** కంటి క్రిందిభాగంలో పూసుకునే ఒక పదార్థం. దీనిని కాటుక లాగానే వాడుతారు. ఎక్కువగా ముస్లిం సోదరులు దీనిని వాడుతారు.సుర్మా కంటికి పెట్టుకుంటే చల్లదనం లభిస్తుంది. రంజాన్ మాసంలో సుర్మా పెట్టుకుంటే పుణ్యం దక్కుతుందని ముస్లిం సోదరుల నమ్మకం.
## నేపధ్యము
సుర్మా అంటే... ప్రకాశవంతం, వెలుగునిచ్చేది అని అర్థం. సుర్మాలు రెండు రకాలుగా ఉంటాయి. సాదాసుర్మా, ముమెరా సుర్మా. ముమెరా సుర్మాను ఎక్కువగా వేసవి కాలంలో కంటి చల్లదనం కోసం వినియోగిస్తారు. సాధా సుర్మాను అన్ని వేళల్లో వినియోగించవచ్చు. సౌదీ అరేబియా నుంచి నల్లటి రాళ్ల ముక్కలను దిగుమతి చేసుకొని వాటిని పొడిగా మార్చి దానిలో రోజ్‌వాటర్‌ను కలిపి సుర్మా తయారు చేస్తారు. మనరాష్ట్రంలో ప్రస్తుతము పాతబస్తీలో అతికొద్ది తయారీదారులు మాత్రం ప్రస్తుతము దీని తయారీని కొనసాగిస్తున్నారు. దీనిని ఎక్కువగా రంజాన్ మాసంలోనూ, నమాజు ఆచరించడానికి పూర్వము పూసుకుంటారు. దీని వాడుక వలన అనేక ప్రయోజనాలు ఉన్నాయన్నది ముస్లిం సోదరుల నమ్మకం.

వర్గం:ముస్లింల సాంప్రదాయాలు
బొత్స సత్యనారాయణ

**బొత్స సత్యనారాయణ** (జననం 1958 జూలై 9) ఆంధ్ర ప్రదేశ్‍కు చెందిన రాజకీయ నాయకుడు, ఆంధ్రప్రదేశ్ విద్యా శాఖా మంత్రిగా నియమితులయ్యారు యువజన శ్రామిక రైతు కాంగ్రెస్ పార్టీ నాయకుడు. అతను 2019లో వై.ఎస్. జగన్మోహన్ రెడ్డి మంత్రివర్గంలో పురపాలక, పట్టణాభివృద్ధి శాఖ మంత్రిగా బాధ్యతలు నిర్వహించి, 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా విద్యా శాఖ మంత్రిగా ప్రమాణ స్వీకారం చేశాడు. విశాఖ స్థానిక సంస్థల ఎమ్మెల్సీగా 2024 ఆగస్టు 16న ఏకగ్రీవంగా ఎన్నికయ్యాడు.

## వ్యక్తిగత జీవితం
* బొత్స విజయనగరంలో బొత్స గురునాయుడు ఈశ్వరమ్మ లకు 1958లో జన్మించారు. ఇతను మహారాజా కళాశాలలో బీఏ డిగ్రీ పూర్తి చేశాడు. ఇతని వివాహం బొత్స ఝాన్సీ లక్ష్మితో 1985లో జరిగింది. ఝాన్సీ లక్ష్మి బొబ్బిలి నుండి 2006 లో, విజయనగరం నుండి 2009 లో కాంగ్రెస్ తరపున ఎంపీగా ఎన్నుకోబడింది. సత్యనారాయణ సోదరుడు బొత్స అప్పలనర్సయ్య వైఎస్ఆర్సీపీ నాయకుడు.

## రాజకీయ జీవితం
* బొత్స సత్యనారాయణ 1999లో బొబ్బిలి పార్లమెంట్ నియోజకవర్గం నుండి ఎంపీగా విజయం సాధించారు. ఆనాడు ఎన్డీఏ హవా వల్ల ఇండియన్ నేషనల్ కాంగ్రెస్ పార్టీ ఆంధ్ర ప్రదేశ్ నుండి కేవలం 5 ఎంపీలని గెలుచుకోగా అందులో బొత్స ఒకరు. 2004, 2009 లలో చీపురుపల్లి అసెంబ్లీ నియోజకవర్గం నుండి ఎమ్మెల్యేగా గెలుపొందారు. భారీ పరిశ్రమల శాఖ, పంచాయతీ రాజ్ గృహ నిర్మాణ శాఖ, రవాణా, మార్కెటింగ్ శాఖలకు మంత్రిగా పనిచేశారు. ఇతను ఆంధ్రప్రదేశ్ కాంగ్రెస్ కమిటీ అధ్యక్షుడిగా పనిచేశారు.
* 2009 హెలికాప్టర్ ప్రమాదంలో వై.ఎస్. రాజశేఖరరెడ్డి మరణించిన తరువాత ఆంధ్రప్రదేశ్ కు రోశయ్య, తర్వాత కిరణ్ కుమార్ రెడ్డి ముఖ్యమంత్రిగా పనిచేశారు. ఆ సమయంలో బొత్స పేరు కూడా ముఖ్యమంత్రి అభ్యర్థిగా ప్రచారంలోకి వచ్చింది.
* 2015 లో, బొత్స ఇండియన్ నేషనల్ కాంగ్రెస్ పార్టీ ప్రాథమిక సభ్యత్వానికి రాజీనామా చేసి బొత్స తన కుటుంబం, మద్దతుదారులతో కలిసి వైయస్ఆర్ కాంగ్రెస్‌లో చేరారు. 2019 చీపురుపల్లి నియోజకవర్గం నుండి మూడోసారి ఎమ్మెల్యేగా వైయస్ఆర్ కాంగ్రెస్‌ పార్టీ తరుపున గెలిచి, అప్పటి ఆంధ్రప్రదేశ్ ప్రభుత్వం (2019-2024)లో పురపాలక శాఖ మంత్రిగా పనిచేసారు.

## వనరులు

## బయటి లింకులు

వర్గం:13వ లోక్‌సభ సభ్యులు
వర్గం:1958 జననాలు
వర్గం:జీవిస్తున్న ప్రజలు
వర్గం:భారత జాతీయ కాంగ్రెస్ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:విజయనగరం జిల్లా రాజకీయ నాయకులు
వర్గం:విజయనగరం జిల్లా నుండి ఎన్నికైన లోక్‌సభ సభ్యులు
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
పి. సదాశివం

**పళనిసామి సదాశివం,** (జననం 27 ఏప్రిల్ 1949) భారతదేశానికి 40వ ప్రధాన న్యాయమూర్తిగా పనిచేసిన భారతీయ న్యాయమూర్తి, 2013 నుండి 2014 వరకు పదవిలో ఉన్నారు. 

భారత ప్రధాన న్యాయమూర్తిగా 2013 జూలై 19 న అల్తమస్ కబీర్ నుండి బాధ్యతలు స్వీకరించారు. తమిళనాడు రాష్ట్రం నుండి భారత ప్రధాన న్యాయమూర్తిగా ఎన్నికయిన రెండవ వ్యక్తి. తన న్యాయ వృత్తి నుండి పదవీ విరమణ చేసిన తర్వాత, సదాశివం 2014 సెప్టెంబర 5 నుండి 2019 సెప్టెంబరు 4వరకు కేరళ 21వ గవర్నర్‌గా పనిచేసారు. ఎం. పతంజలి శాస్త్రి తర్వాత తమిళనాడు నుండి సిజెఐ అయిన రెండవ న్యాయమూర్తి సదాశివం. ఒక రాష్ట్రానికి గవర్నర్‌గా నియమితులైన సుప్రీంకోర్టు మాజీ ప్రధాన న్యాయమూర్తిగా అతనికే దక్కింది.నరేంద్ర మోదీ ప్రభుత్వం నియమించిన తొలి కేరళ గవర్నర్‌.

## నేపథ్యం
తమిళనాడు రాష్ట్రంలోని ఈరోడ్ జిల్లా లోని కదప్పనల్లూర్ గ్రామంలోని వ్యవసాయకుటుంబంలో జన్మించాడు. తండ్రి పళనిసామి, తల్లి నాచ్చియమ్మాళ్. తన గ్రామం నుండి బి. ఎ. పట్టభద్రుడయున మొదటి వ్యక్తి ఈయనే. తర్వాత చెన్నై లోని ప్రభుత్వ న్యాయకళాశాల నుండి న్యాయవిద్యను పూర్తిచేశాడు.
## బయటి లంకెలు
* భారత ప్రధాన న్యాయస్థానం వెబ్సైటులో జస్టిస్ సధాశివం వివరాలు

## మూలాలు


వర్గం:భారతీయ న్యాయమూర్తులు
వర్గం:1949 జననాలు
వర్గం:తమిళనాడుకు చెందిన సుప్రీమ్‌కోర్టు న్యాయమూర్తులు
వర్గం:జీవిస్తున్న ప్రజలు
వర్గం:భారతదేశ ప్రధాన న్యాయమూర్తులు